Κινηματογραφικό Σύμπαν της Marvel

Το Κινηματογραφικό Σύμπαν της Marvel (αγγλικά: Marvel Cinematic Universe, συντομογραφία MCU) είναι αμερικανικό franchise που προβάλλει ένα κοινό σύμπαν το οποίο επικεντρώνεται σε ταινίες με υπερήρωες. Η κάθε ταινία έχει παραχθεί ανεξαρτήτως από την άλλη από τη Marvel Studios και βασίζεται σε χαρακτήρες οι οποίοι εμφανίστηκαν στα κόμικς της Marvel. Το franchise αυτό έχει επεκταθεί και περιλαμβάνει βιβλία κόμικ, ταινίες μικρού μήκους και τηλεοπτικές σειρές. Το κοινό αυτό σύμπαν, όπως και το αρχικό σύμπαν της Marvel στα κόμικς, εγκαθιδρύθηκε από φανταστικές διασταυρώσεις μεταξύ των κοινών θεμάτων στην πλοκή, κοινές τοποθεσίες, κοινό θίασο και κοινούς χαρακτήρες.

Η ταινία Iron Man το 2008, ξεκίνησε την Φάση Ένα του MCU, που ολοκληρώθηκε με την ταινία Οι Εκδικητές το 2012. Η Φάση Δύο ξεκίνησε με το Iron Man 3 (2013) και ολοκληρώθηκε με το Ant-Man (2015). Η Φάση Τρία ξεκίνησε με το Captain America: Εμφύλιος Πόλεμος (2016) και ολοκληρώθηκε με το Spider-Man: Μακριά Από τον Τόπο του (2019). Οι πρώτες τρεις φάσεις στο franchise ονομάζονται μαζί "The Infinity Saga". Η Φάση Τέσσερα ξεκίνησε με το Black Widow (2021) και θα ολοκληρωθεί με το Black Panther: Wakanda Forever (2022). Η Φάση Πέντε θα ξεκινήσει με το Ο Ant-Man και η Σφήκα: Quantumania (2023) και θα ολοκληρωθεί με το Blade (2024). Η Φάση Έξι θα ξεκινήσει με το Deadpool 3 (2024) και θα ολοκληρωθεί με το Εκδικητές: Secret Wars (2026). Η τέταρτη, πέμπτη και έκτη φάση του MCU αποτελούν το δεύτερο έπος του franchise, "The Multiverse Saga". Το σύμπαν ξεκίνησε να αναπτύσσεται με την κυκλοφορία των πρώτων κόμικς που διαδραματίζονται στο σύμπαν αυτό το 2010. Αργότερα επεκτάθηκε, αρχικά με την κυκλοφορία ταινιών μικρού μήκους που κυκλοφόρησαν κατευθείαν σε βίντεο, με το όνομα Marvel One-Shots το 2011 και στη συνέχεια με την τηλεοπτική σειρά Agents of S.H.I.E.L.D. στο ABC το 2013, η οποία παράχθηκε από τη Marvel Television. Ακολούθησαν το Daredevil στο Netflix το 2015, το Runaways στο Hulu το 2017 και το Cloak & Dagger στο Freeform το 2018. Η Marvel Studios επεκτάθηκε σε streaming τηλεόραση με το Disney+ για συνδεδεμένες σειρές, ξεκινώντας με το WandaVision το 2021 ως την αρχή της Φάσης Τέσσερα. Έχουν κυκλοφορήσει soundtrack άλμπουμ για όλες τις ταινίες και πολλές από τις τηλεοπτικές σειρές, όπως και συλλεκτικά άλμπουμ τα οποία περιέχουν υπάρχουσα μουσική που ακούγεται στις ταινίες.

Το MCU είναι το πιο κερδοφόρο franchise ταινιών στις ΗΠΑ και παγκοσμίως και έχει εμπνεύσει και άλλα στούντιο να δημιουργήσουν παρόμοια κοινά σύμπαντα με χαρακτήρες από βιβλία κόμικ. Στο MCU έχουν εστιάσει και άλλα μέσα, έξω από το κοινό σύμπαν, συμπεριλαμβάνοντας βιβλία οδηγούς για κάθε ταινία και πολλαπλά βιντεοπαιχνίδια.

Ταινίες
Οι ταινίες από τη Φάση Ένα έως τη Φάση Τρία ονομάζονται μαζί "The Infinity Saga". 

Οι ταινίες από τη Φάση Τέσσερα έως τη Φάση Έξι ονομάζονται μαζί "The Multiverse Saga". Επίσης περιλαμβάνει πολλαπλές σειρές και δύο σπέσιαλ που μεταδίδονται από το Disney+.

Τηλεοπτικές Σειρές και Σπέσιαλ

Ταινίες Μικρού Μήκους

Marvel One-Shots

I Am Groot 
Το I Am Groot είναι μια σειρά ταινιών μικρού μήκους κινουμένων σχεδίων με πρωταγωνιστή το Μωρό Γκρουτ για το Disney+.

Παραπομπές

Εξωτερικοί σύνδεσμοι
 
 Marvel Cinematic Universe Wiki

Marvel Comics
 
Φανταστικά σύμπαντα